Document ID: /roh_data/filtered/Billingualer_Corpus_interleaved-de-rm.jsonl.gz/190

This is a text translated from German to Rumantsch Grischun.
Landschaft Davos Gemeinde lagert die Informatik aus

Das Amt für Informatik des Kantons Graubünden (AfI) und die Landschaft Davos Gemeinde werden in Zukunft eng zusammen arbeiten. Dies hat der Kleine Landrat kürzlich beschlossen. Ausschlaggebend für den Entscheid war das umfassende Lösungsangebot für die Bedürfnisse einer Gemeindeverwaltung, beinhaltend die eigentlichen Gemeindelösungen wie Einwohnerwesen, Gebühren, Finanzen etc.. Darüber hinaus ist auch die Integration mit dem kantonalen Steuerveranlagungs-Programm EVA und der Anschluss ans Internet und E-mail gewährleistet.

Im Lauf dieses Jahres bis hin zum Jahr 2000 werden alle Anwendungen in das Rechzentrum, das vom AfI dafür betrieben wird, ausgelagert. Davos und das AfI sind mit einer leistungsfähigen Leitung verbunden. So hat die Gemeindeverwaltung jeder Zeit Zugriff auf ihre Daten und kann die gesamte Abwicklung ihrer Informatik-Prozesse selber bestimmen.

Diese Arbeitsteilung hat zur Folge, dass sich die Gemeinde noch mehr ihren Kernfunktionen zuwenden kann und informatikmässig in den nächsten Jahren professionell unterstützt wird. Davos verspricht sich durch dieses "Outsourcing" (Auslagerung) auch einen hohen wirtschaftlichen Nutzen.

Gremium: Amt für Informatik Graubünden

Quelle: dt Amt für Informatik

Data: 01.04.1999

"Outsourcing" da l'informatica da la vischnanca da Tavau

L'uffizi d'informatica dal chantun Grischun e la vischnanca da Tavau vegnan en il futur a collavurar stretgamain. Quai è vegnì decidì dacurt en il parlament da la vischnanca da Tavau. Decisiv per quest pass è stada l'offerta cumplessiva da soluziuns per ils basegns d'in'administraziun communala, inclusiv las soluziuns effectivas per vischnancas sin il sectur dals fatgs d'abitants, taxas, finanzas euv. Ultra da quai è er garantida l'integraziun cun il program chantunal per la taxaziun da taglia EVA e la colliaziun cun l'internet ed e-mail.

En il decurs da quest onn fin il 2000 vegnan tut las applicaziuns transferidas en il center da calculaziun che vegn manà da l'uffizi d'informatica. Tavau e l'uffizi d'informatica èn colliads cun ina lingia d'auta prestaziun. Uschia ha l'administraziun communala adina access a sias datas e po sezza decider l'andament da ses process d'informatica.

Sco consequenza da questa repartiziun da lavur po la vischnanca sa deditgar meglier a sias funcziuns centralas e vegn sustegnida a moda professiunala durant ils proxims onns en tuttas dumondas d'informatica. Tavau spera er d'avair in aut profit economic tras quest "outsourcing".

Gremi: uffizi d'informatica dal Grischun

Funtauna: rg uffizi d'informatica

Data: 01.04.1999